
 20.11.2019
 BG
 Официален вестник на Европейския съюз
 L 299/45
 РЕГЛАМЕНТ ЗА ИЗПЪЛНЕНИЕ (ЕС) 2019/1927 НА КОМИСИЯТА
 от 19 ноември 2019 година
 относно дерогациите от правилата за „продуктите с произход“, предвидени в Споразумението за свободна търговия между Европейския съюз и Република Сингапур, които дерогации се прилагат в рамките на годишни квоти за определени продукти с произход от Сингапур
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
 като има предвид, че:
 (1)
 В съответствие с Решение (ЕС) 2018/1599 на Съвета (2) Споразумението за свободна търговия между Европейския съюз и Република Сингапур беше подписано на 19 октомври 2018 г. Сключването на това споразумение („споразумението“) бе одобрено от името на Съюза с Решение (ЕС) 2019/1875 на Съвета (3).
 (2)
 Протокол 1 към споразумението се отнася за определението на понятието „продукти с произход“ и методите за административно сътрудничество. Приложение Б към този протокол включва списък на операциите по обработка или преработка, които се изисква да бъдат извършени върху материалите без произход, за да може произведеният продукт да придобие статус на продукт с произход. В допълнението към посоченото приложение (наричано „приложение Б(а)“) се определят алтернативни правила, които могат да се прилагат вместо правилата, посочени в приложение Б, за да може определени продукти да се считат за продукти с произход от Сингапур, но възможността за ползване на тези алтернативни правила е ограничена с годишна квота.
 (3)
 Продуктите, за които се прилагат алтернативните правила, предвидени в приложение Б(а), могат да бъдат внасяни в Съюза само ако отговарят на условията, посочени в приложение Б(а).
 (4)
 Годишните квоти, посочени в приложение Б(а), следва да се управляват въз основа на хронологичния ред на датите на приемане на митническите декларации за допускане за свободно обращение в съответствие с правилата за управлението на тарифните квоти, съдържащи се в Регламент за изпълнение (ЕС) 2015/2447 на Комисията (4).
 (5)
 Както е предвидено в съответното известие, публикувано в Официален вестник на Европейския съюз (5), споразумението ще влезе в сила на 21 ноември 2019 г. С цел да се гарантират ефективното управление и своевременното прилагане на квотите въз основа на произхода, определени в приложение Б(а), настоящият регламент следва да се прилага от тази дата, така че да се предостави на заинтересованите страни достатъчно време, за да се подготвят за прилагането на настоящия регламент.
 (6)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Дерогациите, предвидени в приложение Б(а) към протокол 1 към Споразумението за свободна търговия между Европейския съюз и Република Сингапур („протокол 1“), се прилагат по отношение на продуктите, изброени в приложението към настоящия регламент, в рамките на квотите, посочени в приложението към настоящия регламент.
 Член 2
 Квотите, определени в приложението към настоящия регламент, се управляват в съответствие с членове 49—54 от Регламент за изпълнение (ЕС) 2015/2447.
 Член 3
 За да се ползват от квота, определена в